Een dood, een skoonveld ná botsingEen van die wrakke op die ongelukstoneel. (Foto: ER24) ’n 42-jarige man is laat Saterdagaand in ’n trompop botsing in Putfontein in Benoni aan die Oos-Rand dood. Russel Meiring, woordvoerder van ER24, sê paramedici het om 23:40 met hul aankoms op die ongelukstoneel twee motorwrakke in die middel van die pad in Du Randtweg aangetref. ’n Man het nie vêr van een van die wrakke gelê nie. Dié man het noodlottige beserings opgedoen en is op die toneel dood verklaar. Die bestuurder van die tweede motor was egter nêrens op die toneel te vind nie, sê Meiring. Die plaaslike owerhede was gisteraand op die toneel om ondersoek in te stel.